Ulkomaalaisten työntekijäin työsuhde- ja oleskelulupa-asioiden neuvottelukunta

Asettaminen	
	
Sisäasiainministeriön ulkomaalaisosasto on tänään asettanut hankkeen ulkomaalaisten työntekijäin työsuhde- ja oleskelulupa-asioiden neuvottelukuntaan liittyen.	

Toimikausi	
	
13.11.2006 -  toistaiseksi	

Tausta	
	
Ulkomaalaislain (301/2004) 211 §:n mukaan sisäasiainministeriössä on ulkomaisen työ-voiman työsuhteiden ehtojen valvontaa varten ulkomaalaisten työsuhde- ja oleskelulupa-asioiden neuvottelukunta. Tarkemmat säännökset annetaan asetuksella.

On tärkeää, että myös sisäasiainministeriön johdolla voidaan käydä ajankohtaista keskuste-lua viranomaisten ja työmarkkinajärjestöjen välillä liittyen yhteistyön ja tiedonkulun kehit-tämiseen ulkomaalaisten työntyöntekijöiden työsuhteiden ehtojen ja oleskelulupien valvon-taa koskevissa asioissa sekä samalla seurata valvonnan kehitystä. Tässä yhteydessä tarvit-tavat yhteiset lausunnot valmisteltaisiin myös sisäasiainministeriön johdolla.

Neuvottelukunnan asettaminen tukee osaltaan sisäasiainministeriön strategiaa maahan-muuttohallinnon ja ulkomaalaislainsäädännön kehittämiseksi (SM:n julkaisuja 30/2006). TURJO:n 10.10.2006 päätöksen mukaisesti ulkomaalaisosasto on valmis asettamaan hankkeen asiaan liittyen sekä ottamaan neuvottelukunnan puheenjohtajuuden. Toiminta voitaisiin aloittaa vuoden 2007 aikana. Tätä ennen tulee valmistella asetus, jossa on tarkemmat säännökset neuvottelukunnan kokoonpanosta, tehtävistä, työskentelytavoista ja toimikaudesta.    

Ulkomaalaisten työntekijöiden työsuhteiden ehtojen ja työntekijäin oleskelulupien valvon-taan ja sen seurantaan liittyy jatkuva viranomaisyhteistyön ja keskinäisen tiedonkulun tur-vaamisen kehittämistarve.  Ulkomaalaisten työntekijöiden määrä Suomessa lisääntyy voi-makkaasti. Työvoiman tarvetta on niin lyhytaikaiseen kuin pidempikestoiseenkin työhön. Nyt kyseessä olevan valvonnan tarpeet ovat oleskelun pituudesta tai luonteesta riippumatta hyvin samanlaisia. Asiaan liittyvää säädösperustaa on kehitetty voimakkaasti viime vuosi-na. Tällä hetkellä eräs painopiste onkin seurata sitä miten ko. säädöksiä toimeenpannaan käytännössä ja miten eri viranomaiset toimivat yhteistyössä. Neuvottelukunnan asettamisen yksi keskeinen tavoite onkin viranomaisten välisen tiedonkulun parantaminen ja yhteistoi-minnan kaikinpuolinen kehittäminen.  

Neuvottelukunnan kokoonpanon tulee edustaa laajasti hallintoa asian moniulotteisuuden johdosta. Erityisen keskeisiä neuvottelukunnan perustehtävän kannalta ovat sisäasiainhal-linnon viranomaiset sekä työsuojelu- ja työvoimahallinto. Työntekijä- ja työnantajajärjes-töillä sekä yrittäjäjärjestöillä on myös tärkeä rooli ulkomaisten työntekijöiden työsuhteiden ehtojen valvonnan kehittämisessä. Neuvottelukunnan tulee tehdä tiivistä yhteistyötä näiden tahojen kanssa. 

Ulkomaalaislain 71 §:n mukaan työmarkkinaosapuolet osallistuvat työntekijän oleskelulu-pien myöntämiskäytäntöjen seurantaan ja arviointiin sekä ulkomaisen työvoiman käytön yleisiä edellytyksiä koskevien valtakunnallisten ja alueellisten linjausten laadintaan. Valta-kunnalliset linjaukset annetaan valtioneuvoston päätöksellä ja alueelliset linjaukset työvoi-ma- ja elinkeinokeskusten päätöksellä. Työvoimapoliittiset linjauksen kuuluvat tältä osin työministeriön hallinnonalalle.  
  
Lain perustelujen mukaan 211 §:n mukainen neuvottelukunta käsittelisi osin samoja asioita kuin lain 71 §:n mukainen yhteistyö. Perustelujen mukaan neuvottelukunnan kokoonpano ja myöskin tehtävät olisivat kuitenkin laajemmat kattaen myös työsuhdeasiat ja koko työn-tekijän oleskelulupajärjestelmän	

Tavoitteet	
	
Hankkeen tavoitteena on lisätä SM:n johdolla käytävää ajankohtaista keskustelua viran-omaisten ja työmarkkinajärjestöjen välillä liittyen yhteistyön ja tiedonkulun kehittämiseen ulkomaalaisten työntyöntekijöiden työsuhteiden ehtojen ja oleskelulupien valvontaa koske-vissa asioissa sekä samalla seurata valvonnan kehitystä ja edistää muutoinkin yhteistyötä ja tiedonkulkua eri toimijoiden välillä.	

Tehtävä	
	
Hankkeessa valmistellaan ulkomaalaislain 211 pykälän mukainen valtioneuvoston asetus neuvottelukunnasta sekä neuvottelukunnan nimittäminen, jonka jälkeen koordinoidaan neuvottelukunnan toimintaa SM:n yhteydessä 

Neuvottelukunnan tehtävänä on:

1) edistää yhteistyötä ja tiedonkulkua viranomaisten välillä ulkomaisten työntekijöiden työsuhteiden ehtojen ja työntekijäin oleskelulupien valvontaa koskevissa asioissa 

2) seurata ulkomaisten työntekijöiden työsuhde- ja lupavalvonnan kehitystä

3) antaa lausuntoja ulkomaisten työntekijöiden työsuhde- ja lupavalvontaa koskevissa asioissa.	

Organisointi	
		
	Hankkeen vastuuhenkilö on neuvotteleva virkamies Tuomo Kurri. Muut valmistelijat ovat EU-avustaja Juha- Pekka Suomi sekä hankkeen teknisenä sihteerinä Teea Isoluoma.	

Kustannukset ja rahoitus	
	
Työ tehdään virkatyönä.	

	Osastopäällikkö, ylijohtaja	Pentti Visanen	

	
	Hallitusneuvos	Riitta Koponen	

JAKELU	
	Ministeri Kari Rajamäki
Valtiosihteeri Salmi 
Kansliapäällikkö Viljanen
Erityisavustaja Knuuttila
Poliisiosasto
Rajavartio-osasto	

TIEDOKSI	
	
Ulkomaalaisosasto